rlitschk/wikidir huggingface dataset:
Dr Paul Karl Friedrich Körber (* 20. Jänner 1876 z Bleicherode; † 1. April 1943 z Waldshuet isch e dytsche Dentischt un Mundartdichter gsii. Dr Körber isch e Suhn vum Karl Körber, eme Schuemacher, un dr Pauline geb. Vetter (1855–1876) gsii. Sy Mueter, wu vu Bonndorf im Schwarzwald gstammt isch, isch frie gstorbe, dr Vater het derno nomol ghyrote. Ab 1882 isch er z Bleicherode uf d Volksschuel gange. Anne 1885 isch er mit sym Halbbruedr August Karl Friedrich (1878-1961) uf Bonndorf zue dr Großeltere chuu, wu si derno ufgwachse sin. Vu ihne het er dr alemannisch Dialäkt us dr Gegnig glehrt. Noch em Volkschschuelabschluss z Bonndorf het er zerscht Friseer glehrt, dr Beruef vum Großvater, un isch uf Wanderschaft gange. Z Fryburg het er ai Johr as Friseerghilf gschafft, derno aber ab 1890 e Lehr zum Dentischt gmacht un z Fryburg in däm Beruef gschafft. Anne 1899 het er d Sophie Rünzi (1878–1956) ghyrote. Si hän zäme fimf Chinder ghaa, vier Sihn un ai Dochter. Vo 1900 bis 1903 het er z Elberfeld im Ruhrbiet praktiziert, derno het er si 1903 z Bonndorf as Dentischt mit ere aigene Praxis sälbschtängig gmacht. Wel die Praxis aber nit glofen isch, isch
De Hans Bickel (* 8. Februaar 1957 z Blonay ob Vivis) isch en Schwyyzer Gërmanischt. Er isch Redakter am Schwyyzerischen Idiotikon gsy und drüü Jaar au dèm syn Scheffredakter, und a der Uniwërsitëët Basel isch er Titulaarprofässer gsy. De Bickel isch im Wältschland uf d Wält choo, wo syn Vatter und syyni Mueter – beed Bëërnstämigi, de Vatter aber mit Wadtländer Bürgerrächt – lächeswys es Puuregwëërb ghaa händ. Wenigi Jaar spööter isch d Familien i s Bëërner Seeland züglet, und de Bickel hät deete d Schuele bsuecht. Gstudiert hät er dänn Gërmanischtik, Etnologyy und Volchskund z Basel; s Lizänziaat hät er 1984 gmachet. Promowiert woorden isch er 1994 uf Aatraag vom Robert Schläpfer mit eren Aarbet über di Traditionelle Schiffahrt auf den Gewässern der deutschen Schweiz, wo uf de Daate vom Spraachatlas vo de tüütsche Schwyyz uufbout. Vorane, 1990, isch er aber na es Jaar z Amërika gsy, won er a der Purdue-Uniwërsitëët z West-Lafayette, Indiana, am Natural Language Processing Laboratory mitgschaffet hät. Ab 1991 isch er a der Uni Basel Assischtänt gsy, und vo 1993 bis 1996 hät er glyychzyytig under em Ruedolf Trüeb am Spraachatlas vo de tüütsche Schwyyz mittaa. Dezue anen isch er vo 1996 bis 2012
S Bölchedunäll isch es doplets Strossedunäll im Jura, a dr Gränze vo de beide Kantöön Baaselland und Soledurn i dr Schwiiz. S Dunäll goot noch bi dr Bölcheflue dur d Jurahauptchetti, wo a dere Stell wäge dr Erosioon zimli schmal isch. Vo oben uf däm Felse gseet me uf beide Syte d Autobaan grad bi de Bordaal undem am Bärg. Es isch ä Deil vo dr Jurastreki vo dr Autobaan A 2. S Dunäll isch 3180 Meter läng und het zwoo Rööre, je eini für d Richtig vo Basel uf Egerchinge und umgcheert. S Nordbortaal ligt im Süde vo dr Basellandschäftler Gmeind Eptige. Dört isch grad bim Dunäll en Yfaart und en Usfaart. S Südportaal isch im Rickebachdaal bi de Hüüser vo Rychewil uf em Gebiet vo dr Soledurner Gmeind Häägedorf. Dört gid s kei Usfaart ussert für Wärch- und Rettigsauto, und es het no chlyni Parkblätz. Vo Eptige goot e chlyni Näbestrooss höch überem Dunäll über d Kreete vo dr Jurachetti. Si chunt über d Challhöchi uf dr Südsyte vom Bärg uf Yflete abe. Und gäge Weschde goot vo Eptige us d Strooss übere Chilchzimmersaddel uf Schöndaal und Langebrugg, wo a dr Stroos vom Pass übere ober Haueschtei isch.
D Abruzze (italiänisch Abruzzo) sind e Region vo Italie. D Abruzze ligged zwüsched de Bärge vom Apennin und em Adriatische Meer. De Gran Sasso d’Italia isch mit fast 3000 Meter de höchsti Punkt vo Italie südlich vo de Alpe. I de Abruzze git's drü Landschaftstype: Bärge, Hügelland und Küste. Rund e Drittel vo dere Region staht under Naturschutz. D Abruzze zelled geografisch zu Mittelitalie, sind historisch aber immer die nördlichsti Region vo Süditalie gsi. D Region wird im Norde vo de Marke, im Weste vom Latium, im Süde vom Molise und im Oste vo de Adria begränzt. D Hauptstadt vo de Region isch L’Aquila. Det het 2009 es starchs Ärdbebe groossi Schäde aagrichtet. Im Altertum het die italischi Bevölkerig vo de Abruzze zu de Samnite und Picener ghört, wo i jahrzähntelangem Ringe von de Römer underworfe worde sind. Nach em Undergang vom weströmische Riich isch de Teil vo de Küstelandschaft bis is Mittelalter ine byzantinisch blibe. S übrige Gebiet vo de Abruzze isch e Teil vom langobardische Herzogtum Spoleto worde. D Langobarde und Byzantiner sind dur Normanne vertribe worde, wo s Gebiet vo de hütige Abruzze im 12. Jahrhundert mit irem süditalienische Königriich Sizilie vereinigt hend. Under de Staufer, wo
Riichenau isch es Dorf im Bündnerland i dr Schwiiz, wo zu dr Gmeind Tamins ghört. Dä geografisch Ort isch e wichtigi Stell im Flusssischteem vom Rhy. Di chlyni Ortschaft Riichenau ligt dört, wo sech dr Vorderrhy und dr Hinderrhy träffe und zäme dr Alperhy bilde; dä flüsst den vo dört wyter bis zum Bodesee. Di beide Kwellflüss vom Rhy bringe meischtens Wasser mid ganz andere Farbe bis uf Riichenau, wo sech den dört langsam vermischt. Uf emene Hügel näbe de Flüss ligt s Schloss Riichenau. Grad bim Schloss zue hed s vier Brügge über d Flüss, und mid dene isch Riichenau sid Joorhunderte eine vo de bedütendschde Pünkt im Vercheersnetz vom Bündnerland. Dr Wääg vo Kuur s Rhydaal uf verzwiigt sech do zu de Stroosse dur d Surselva zum Oberalpbass und zum Lukmanier und s Domleschg uf zu de Bäss vom San Bernadino bis zum Julier. Di einti Brügg goot vo Tamins über de Vorderrhy uf Bonaduz, di anderi übere Alperhy zu der Ysebaanstazioon Riichenau-Tamins, wo aber im Gmeindbann vo Domat/Ems ligt. Die Brügg, wo au Schlossbrügg heisst, isch no us em 1881i. Dr Hinderrhy überkweere noch bi Riichenau no zwoo Brügge: Do isch emol di alti Ysebrügg us em
VICE isch es wärbefinanzierts und urschbrünglech kanadisches Lifestyle- und Jugendmagazin. Die i der Zwüschezit z New York asässigi Online- und Print-Zitschrift het mehreri Ableger i verschidene Länder. Si wird vom Unternähme Vice Media usegä. Di dütschi Usgab erschint sit Auguscht 2005, di öschdrichisch und d Schwizer Usgab sit 2007. D Frankfurter Allgmeini Zytig säit vo VICE Dütschland, si sigi inhaltlech redundant, und kritisiert d Indifferänz zwüsche Fakte und eigene Asichde. Vice würdi bim Läser dr Idruck vermittle, dass d Wält alles voller Idiote und Freaks isch. Commons: VICE Media – Sammlig vo Multimediadateie VICE.com VICE Deutschland VICE Alps (Schweiz, Österreich) Hannah Lühmann: Vorbild „Vice-Magazin“: Die Ironie macht alle gleich. In: Frankfurter Allgemeine Zeitung. 20. August 2014, ISSN 0174-4909 (faz.net [abgerufen am 3. Januar 2017]).
D Steff la Cheffe (* 4. April 1987 z Bärn; richtig Name Stefanie Peter) isch e Schwizer Rapperin und Beatboxerin us em Bärner Schdatteil Breitenrain-Lorraine. Mit drizäni het d Steff la Cheffe ihri erschde eigene Text gschribe. Parallel derzue het si mit Beatboxing agfange. Drü Johr schböter, wo si sächzäni gsi isch, het si erschdi Ufdritte gha. I dere Zit isch si au in verschidne Schdet usserhalb vo der Schwiz ufdrätte. So et si unter anderem Ufdritte as Beatboxerin z Paris, z Prag und z Berlin gha. 2009 het d Steff la Cheffe dr Andreas Vollenweider as Beatboxerin uf sine Konzärt begleitet. Zäme mit em Daniel Küffer si Lieder vom Vollenweider in ere komplett überarbeitete Version vortreit worde. Im gliche Johr isch d Steff la Cheffe am M4Music as Newcomer of the Year uszeichnet worde. Sie het zudäm der erschti Platz i der Kategori Urban beleit. Zudäm het si dr Vizewältmeischdertitel in der Female-Kategorie a de Beatbox-Wältmeischderschafte z Berlin bercho. Zäme mit em Zürcher Reggae-Sänger Dodo het si nächär a ihrem erschde Soloalbum gschaffed. As Folg vo dere Zämearbet isch d Steff la Cheffe drümol uf em Dodo sim Album Reggae Against the Machine verdräte. Der Steff la Cheffe ires
D Hochschuel Luzärn (HSLU) isch e öffentlech-rächtlechi Fachhochschuel i der Schwizer Schadt Lozärn. Si isch 1997 under em Name «Fachhochschuel Zentralschwiz» (FHZ) gründet worde und isch die gröschdi Bildigsinstitution vo der Zentralschwiz. 5'042 Schdudierendi hei im Jahr 2015 e Bachelor- und 1'002 Schdudierendi e Master-Schdudiegang sowi 4'440 Schdudierendi es Witerbildigsprogramm (Schdichtag: 15.10.2015) a der Hochschuel Lozärn bsuecht. 308 Projäkt si in Forschig und Entwicklung neu gschdartet. D Website vo der Hochschuel Luzern Hochschule Luzern - Design & Kunst uf YouTube Hochschule Luzern, Facts & Figures 2015 Zahlen und Fakten zur Hochschule Luzern, Stand 15. Oktober 2015, agluegt am 29. Juni 2016 47.0148.306Koordinate: 47° 0′ 50,4″ N, 8° 18′ 21,6″ O; CH1903: 665951 / 207359 0V Hochschuele i de Schwyz Normdate: GND: 10199979-3 | LCCN: n2002099644 | VIAF: 143262867
D Orishas isch e internazional erfolgrichi kubanischi Hip-Hop-Band, wo zersch vo 1999 bis 2009 exischdiert het und 2016 ihres Comeback gfiirt het. 2004 hei si dr Latin Grammy as beschdi Hip-Hop-Band bercho. Si si zäme mit andere Musiker vom Fidel Castro empfange worde. Das isch s erschde Mol gsi, wo di kubanischi Regierig öffentlech Hip-Hop unterschdützt het. Di meischde Songtext vo de Orishas beziehnd sech uf s Gschehene z Kuba, öppe uf d Problem und d Freude vo de Iwohner vo Kuba. D Band will vo der fridleche Ferieinsel ablänke und em Hörer d Wält hinter de wisse Sandschdränd zeige, und thematisiert unter anderem (Kinder-)Prostitution (Reina de la calle), Emanzipation (Mujer) und Rassismus (Tumbando y dando). D Behandlig vo politische Theme hei au zur Zensur vo ihrne Veröffentlechige gfüert. D Gruppe behandlet aber au Theme wie Liebi, Sehnsucht und Fründschaft. Es Zitat: „I singe ned um z singe, ich singe um ned z hüle.“ (No canto por cantar, canto por no llorar.) A Lo Cubano (2000) Emigrante (2002) El Kilo (2005) Cosita Buena (2008) Gourmet (2018) Lied ¿qué pasa? letschdi Zile unter: Archivierte Kopie. Archiviert vom Original am 26. Februar 2010; abgruefen am 10. März 2017. Commons: Orishas – Sammlig
D La Nefera (* 17. Novämber 1988 i der Dominikanische Republik as Jennifer Perez) isch e Schwizer Rapperin. Mit zäni isch d La Nefera id Schwiz cho, wo si im Baselland ufgwachse isch. 2006 het si afo eigeni Songs z schribe und het mit em Rapper Steyr d Crew „Wortschatz los Dados“ gründet. E grosse Erfolg vo der Gruppe isch s Konzärt im usverchaufte X-tra z Züri gsi, as Vorband vo der kubanische Hip Hop-Gruppe Orishas, im Johr 2008. Im 2009 het d Gruppe ihri gmeinsami EP „Nuestra Frecuenzia“ veröffentlecht. 2013 het si ihr Sozialarbet-Schdudium a der Hochschuel Lozärn abgschlosse. Im gliche Johr het si bi 1 City 1 Song teilgno. Im Februar 2015 het si mit de Vybezbilder s Album Skillz on Fire veröffentlecht. Im Juli 2016 isch ihri Single Odio (uf Dütsch „Hass“) releast worde, und im Oktober vom gliche Johr het si ires erschde Solo-Debütalbum A Lo Hecho Pecho (uf Dütsch öppe: „me mues derzue schdoh, was me gmacht het“) usegä. Drbi isch si vo der Popförderig und em Musiknetzwärch vo der Region Basel unterschtützt worde. Im Januar 2017 isch si nach der Steff la Cheffe di zweiti Frau gsi, wo am Rap-Event Bounce Cypher vom Radio
Euthal (uusgsprochä: Öitaal) isch es chlyses Dörfli im Bezirk Einsidle. Es lyt am südlichä Ändi vum Sihlsee. Da s Euthal im Bezirk Einsidle isch, isch es natürli au im Kanton Schwyz. S Euthal isch s eerst Moul 1331 as Öital erwähnt worde. Es isch es starch ländlich prägts Huufädorf mit vilnä Wyler und Höf. D Dorfchilä hebt sich markant us dä Landschaft usä. Die isch vu 1790 bis 1792 buut wordä. Dä Cloosterbuumäister Brüeder Jakob Natter hät si a dä «Schmärzhafte Muettergottes» gwyht. 1800 hät si für e churzi Zyt as Pfarrchile tienet. Südlich vum Dorf isch d Gränze zum Bezirk Schwyz. Glychzytig bildet diä d Mundartgränzä vum Einsidler zum Ybriger Dialäkt. 1888 häts 103 Hüüser mit 126 Huushält ggää. Linus Birchler: Die Kunstdenkmäler des Kantons Schwyz, Band I: Die Bezirke Einsiedeln, Höfe und March (= Kunstdenkmäler der Schweiz. Band 1). Hrsg. von der Gesellschaft für Schweizerische Kunstgeschichte GSK. Bern 1927. Anja Buschow Oechslin, Werner Oechslin: Die Kunstdenkmäler des Kantons Schwyz. Neue Ausgabe Band III.II.: Einsiedeln II. Dorf und Viertel Einsiedeln (= Kunstdenkmäler der Schweiz. Band 101). Hrsg. von der Gesellschaft für Schweizerische Kunstgeschichte GSK. Bern 2003. ISBN 3-906131-75-0. Andreas Meyerhans: Euthal In: Historisches Lexikon vo dr Schwiiz. d Websyte
Dr Klaus Hermann Meinhardt Poppen (* 21. Merz 1931 z Fryburg, † 10. Jänner 2021) isch e dytsche Schurnalischt un Autor gsii. Z Sidbade chännt mer en vor allem, wel er langi Johr Bresidänt vu dr Muettersproch-Gsellschaft gsii isch. Dr Poppen stammt us dr Verlegerfamilie Poppen, wu z Fryburg bis hite d Druckerei Poppen & Ortmann un dodrmit di Badisch Zittig fiert. Dr Klaus Poppen isch mit drei Gschwischter ufgwagse, sy Brueder Edi het d Druckerei ibernuu. Iber d Sproch in syre Familie het er emol gsait: „Deheim hen mir nit alemannisch gschwätzt un s het sogar si könne, dass es gheiße het: Schwätz anständig oder sprich anständig! Gehobenes Bürgertum halt in Friburg. Me merkts bi mir jo jetz noch. I schrib besser alemannisch as dass i s schwätz.“ No dr Schuel het er z Fryburg un z Grenoble aafange Lehramt studiere, het s Studium aber abbroche un derfir bim Kölner Stadtanzeiger e Volontariat gmacht un derno dert no ai Johr as Redakteur gschafft. No drei Johr z Köln isch er mit 5000 Mark uf Sidamerika gange un isch dert anderthalb Johr dur Chile, Kolumbie un Brasilie graist. Uf däre Rais het er e Dagebuech gfiert, wu hit im Dagebuecharchiv
Apulie (italiänisch Puglia) isch e Region vo Italie. Apulie isch e Region vo Süditalie und liit am Adriatische und Ionische Meer. D Salento-Halbinsle am Südzipfel vo Apulie bildet de «Absatz» vom «italiänische Stiefel». Apulie isch e eher flachi Gägend, nur d Gargano-Halbinsle isch zimlich bärgig. Im Altertum het's z Apulie griechischi Städt wie Taras (hüt Tarent) gäh, und d Römer hend mit de Via Appia zwüsched Rom und Brindisi e Verbindig uf Griechenland gschaffe. Nach de Völkerwanderig het Apulie zum Byzantinische Riich vom Kaiser Justinian I. ghört. Au nach de Langobardeniifäll us em Norde het Apulie bis im 10. Jahrhundert zu Byzanz ghört. Zu dere Ziit sind die muslimische Sarazene z Süditalie iigfalle und hend det Staate gründet. Im 11. Jahrhundert sind d Normanne vo Sizilie här au uf Apulie cho. Under irer Herrschaft isch Apulie e Station uf em Wäg vo de Chrüzfahrer gsi. Dur d Hürat mit de Konstanze, de Tochter vom normannische König Roger II., isch de Heinrich II. us em Gschlächt vo de Staufer i Bsitz vo dem Gebiet cho. Si Sohn, de Friedrich II., het d Burg Castel del Monte buue la, wo die berüehmtisti Staufer-Burg worden isch. Nach de Staufer isch Apulie zum Königriich
Dr International Auto-Salon Gämf (franzöösisch Internationaler Auto-Salon Genf; franzöösisch Salon international de l’auto de Genève; italienisch Salone internazionale dell’auto di Ginevra; rätoromanisch Salun internaziunal d’automobils a Genevra; änglisch Geneva International Motor Show, GIMS) isch aini vu dr wältwyt wichtigschte Automobil-Fachmässe, näbe dr IAA, em Pariser Autosalon, dr Tokyo Motor Show un dr Detroit Auto Show. Dr Auto-Salon findet all Johr aafangs Merz im Mässkumpläx Palexpo in dr bolitische Gmai Le Grand-Saconnex im Kanton Gämf (Schwyz) statt. Anne 1905 het im schwyzerische Gämf in eme Wahllokal am Boulevard Georges-Favon di erscht National Automobil- un Fahrraduusstellig stattgfunde. Syterhär sin uf em Gämfer Auto-Salon e Huffe Fahrzyg vu namhafte Härsteller bresäntiert wore, wu zum Dail d Gschicht vum Automobil nei gschribe hän. Anne 1982 isch dr Gämfer Auto-Salon vum alte Palais des expositions in dr Innestadt zum neie Mässkumpläx Palexpo umzoge. Wichtigi Bschränkige bim Böu vu dr Mäss drage syt dr Grindig zuen ere guete Ibersichtligkait vu dr Mäss by. Derwylscht in dr 1920er Johr nume Deppig un Grienbflanze fir d Gstaltig vun eme Mässstand zuegloo wore sin, wird hit zum Byschpel d Hechi vu dr Mässständ uf 140 cm yygränzt. Bi dr 76. Uflag vum 2. bis zum 12. Merz 2006 hän
Der Hozan Dedo (uf Türkisch Ozan Dedo) isch e kurdische Musiker, wo in der Schwiz asässig isch. Dr Dedo spiilt Saz und singt drzue Lieder us em Läbe. Sini Musikvideo dräit er in Kurdistan und in der Schwiz. Sini Song chame im Radio Dengê Kurdistanê lose, in der Türkei isch er e Person vom öffentleche Läbe. Edis bese deng min nekin (2014) Tuçu tene mam Disa eze te bir bikim – Yine'de seni unuturum Hozan Dedo in dr Internet Movie Database Lueg Interview (Memento vom 12. März 2017 im Internet Archive) und Konzärt (Memento vom 12. März 2017 im Internet Archive) mit em Hozan Dedo im türkische Färnseh Edis bese deng min nekin. Musigvideo vo 2014. Tuçu tene mam. Musigvideo vo 2015. Disa eze te bir bikim – Yine'de seni unuturum. Musigvideo wo im Ruum Basel, unter anderem imene Grossbasler Schrebergarte, dräit worde isch.
Dr Lasse Linder (* 1994 z Sanggalle) isch e Schwiizer Filmemacher. Dr Linder het bis 2012 d Kantonsschuel Heerbrugg bsuecht. Nochär het er churz Germanistik und Filmwüsseschaft studiert und as Filmeditor gschaffed. Siini Churzfilm Psilocybin (2015) und Kleinklima (2016) sin bim 72–Sekunde–Online-Filmwettbewerb vom Zurich Film Festival (ZFF 72) zeigt worde. Im Johr 2016 hed er zäme mit em Omid Taslimi dr Dokumentarfilm Be aware and share gmacht, wo d Flüchtlingskrise z Europa ab 2015 zum Thema het. Vo 2016 bis 2019 het er es Bachelorstudium „Video, Fokusfeld Regie“ a der Hochschuel Lozärn Design & Kunst absolviert. Zudäm het er für d Videoentertainers GmbH gschaffed und isch Leiter vom Beriich Film und Aktuar vo der Ostschwizer Kulturplattform „Kein Kollektiv“ gsi. 2017 het der Linder mit em Maximilian Hochstrasser der Dokumentarchurzfilm Gifted Hearts dräit. Der Film verzellt, wie Schwizer Spezialiste härzchranki Chinder in eme spärlich usgrüstete Spital z Asmara operiere. 2018 het er bim Schwiizer Spilfilm Tranquillo, wo im Früejohr 2018 erschine isch, s Making-of gmacht. Im gliche Johr het er der 10–minütigi Churzfilm Bashkimi United dräit übere Coiffeur Bashkim, wo mit sine Kunde die grosse Läbesfroge ästhetisch erkundet. Im November 2018 het er für dä Film bi de „22. Kurzfilmtage“ z
D Basilikata (italiänisch Basilicata) isch e Region vo Italie. D Basilikata liit z Süditalie und gränzt a Kampanie, Kalabrie und Apulie. I de Provinz Potenza het sie Aateil am tyrrhenische und i de Provinz Matera a de ionische Meeresküste. D Gägend dezwüsche isch hügelig bis bärgig. De Name «Basilicata» chunnt us de byzantinische Ziit, vo de damalige Bezeichnig Basileus für de Kaiser. Nach de normannische Eroberig vo Süditalie het en Verwaltigseinheit, wo die hütige Provinze Potenza und Matera umfasst so gheisse. En andere Name für die Region isch Lukanie, vom antike Volch vo de Lukanier. I de faschistische Ziit und bis 1947 het sie offiziell so gheisse. Tradtionell umfasst Lukanie aber au e Teil vo de Provinz Salerno z Kampanie. Commons: Basilikata – Sammlig vo Multimediadateie 40.51666666666716.1Koordinate: 40° 31′ N, 16° 6′ O
Neverage Neverage isch e Schwizer Popband, wos sit 2012 git. D Texte vo de Lieder wärde uf Änglisch gsunge. Neverage isch 2012 gründet worde und beschdoht hüt us em Leadsänger und Songwriter Philippe Baumann, em Gitarrist und Songwriter Lucas Briccos sowi us em Gitarrist Giuseppe Puglisi. 2014 het Neverage d Band Myron, mit dere si s gliche Zielpublikum teilt, auf dere ire „Butterfly-Tour“ dür d Schwiz begleitet. Im gliche Johr isch Neverage (näbe der Schwizer Rockband Brain Bucket) Vorgruppe vom Bryan Adams gsi. Dr mit em Chris Haffner produzierti Song I Know You’re There het s 2015 uf e Platz 26 vo der Schwizer Hitparade gschaffed. Ihri 2016 veröffentlechti EP Face2Face het Platz 33 vo der Schwizer Hitparade erreicht. Im gliche Johr isch d Band im Dokumentarfilm Be aware and share as Teilnämer vom Benefizkonzärt für s glichnamige Flüchtlingshilfswärch erschine. Vorlage:Infobox Chartplatzierungen/Wartung/vorläufige Chartplatzierung Let's Sing This Song Right Way No Matter Our Story Who I Am About You And Me I Feel Free Let Me Go I Know You’re There. Song, 2015. You Can. Song, 2015. Right Way. Song, 2016. Let Me Go. Song, 2016. I Know You're There (Akustik). Neverage uf MX3 Die Baselbieter Band «Neverage» darf vor Bryan
Dr G-Free, au GFreenius, isch e US-amerikanische Hip-Hop-Künstler bzw. Rapper us Cape Cod (Massachusetts); är isch massgäblech vom Big L, vom Big Pun und vom Biggie beiflusst worde. Noch es paar Johr „Underground“-Tätigkeit het er 2016 sis erschte Full-Length-Full-Album veröffentlecht mit em Titel Dawildchild LP, es Projäkt, wo vom DJ HiYella produziert worde isch. Dr G-Free het scho mit em Rockness von Heltah Skeltah, mit em Statik Selektah, mit em Big Shug, mit em Akrobatik, mit em Edo G, mit em Ruste Juxx und mit em Termanology zämmegschafft. Tap out featuring Akrobatik (2016 z Basel dräiht) Mafamatikz featuring Termanology & Ruste Juxx (2016) Da Wildchild LP featuring Termanology, Ruste Juxx, P, Djhiyella, Akrobatik, Big Shug, Edo G (2016) Profil vom G-Free uf der Website vom Schwizer Label Tumor Records Musikvideo vo Tumor Records undergroundhiphop.com & grownuprap.com rapload.org Website vo G-Free / DJ HiYella (Site cha nüme abgrüeft wärde; Suche im Webarchiv)[1] [2] Vorlage:Toter Link/www.homegrown508.com
Dr Jared Bridgeman (* 1. Merz 1975), besser bekannt as Akrobatik, isch e US-amerikanische Rapper us Dorchester, Boston. Är isch unter anderem Teil vo der Hip-Hop-Gruppe The Perceptionists mit em Mr. Lif und em DJ Fakts One, wo im Jahr 2005 dr Black Dialogue veröffentlecht hei. Är het zuedäm unter anderem mit em Edo G, mit em Guru, mit em Slaine, mit em M-Dot, mit 7L & Esoteric und mit em Termanology zämegschaffed. Em Akrobatik sis 2014 erschinene Album Built to Last isch as eis vo de 40 beschde Hip-Hop-Albe 2014 ernennt worde. 2014 und 2015 het er Gaschtvorläsige am University of Massachusetts Boston Honors College gä, woner dr Kurs „Hip Hop: History and Practice“ bi der Professorin für American Studies, der Rachel Rubin, gleitet het. Studioalbe Balance (2003) Black Dialogue (mit The Perceptionists) (2005) Absolute Value (2008) Built to Last (2014) Kompilazione Detonator Records Vol.1 Compilation (mit C-Rayz Walz, Breez Evahflowin und Snacky Chan) (2002) The Lost Adats (2003) Essential Akrobatik, Vol. 1 (2007) EPs The EP (2002) Antihero EP (with LX-Beats) (2016) Singles "Ruff Enuff" b/w "Woman" (1998) "Say Yes Say Word" (1999) "Internet MCs" (2000) "U Got It" (2001) ”Hypocrite" b/w "Strictly for the DJ's" (2002) "Remind
Dr Ortenauer Naarebund (ONB) isch e Verband vu Faasnetszimft in dr Ortenau. Är isch am 10. Septämber 1981 z Appewiir grindet wore. Dr Naarebund isch in dr Form vun eme yydraite Verain organisiert. Är isch Mitglid im Arbeitskreis Alemannische Heimat e. V. Freiburg. Syter anne 2012 isch s „Narrepalais“ z Kääl Sitz vum Verband. Dr ONB isch di jingscht vu dr drei in dr Ortenau aktive Naareverainigunge. D Mitglidszimft vum ONB stammen us em Ortenaukrais un dr Landkrais Raschti un Fraidestadt im Nordweschte vum Verbraitigsbiet vu dr schwebisch-alemannische Faasnet (in dr Ortenau sait mer zmaischt „Faasend“). S Biet isch au bregt vum rhynische Karneval. Dr Naarebund dailt sy Verbraitigsbiet in sibe Regionen yy: Bihlot/Murg Hornisgrinde Hanauerland Renchdal Hohberg/Lohr Offeburg Kinzigdal Syt 1989 isch au dr Verain Einhorn Saverne vu Zàwere im Elsass Mitglid vum ONB. 2011 isch d niderländisch Faasnetsgsellschaft De Kraonige Zwaone (Stolzer Schwan) vu Huissen in dr ONB ufgnuu wore. Ainzelfigure wären in dr Tabäll kursiv dargstellt. Gnännt sin nume Naarefigure vu dr schwebisch-alemannische Tradition. Vyl Zimft hän derzue au no Musikgruppe, Zumftreet, Fahnedreger un anderi Zumftfigure. Zue dr ender karnevalistisch bregte Veraine im ONB ghere au no anderi Gruppe un Ainzelfiguire wie Elferroot, Prinzebaar, Danzgarde un Theatergruppe.